Ды і само адкрыццё музея сям’і жыхары і ўраджэнцы бердаўскіх мясцін успрынялі як падарунак. Вось што казаў прысутным Віктар Сухойда: “На гэтай зямлі жыў мой дзед, на гэтай зямлі нарадзіўся мой бацька, тут з’явіўся на свет я. Адсюль мае родныя адыходзілі ў іншы свет. Недарэмна слова “радзіма” сугучна са словам “радзіна”, што значыць “сям’я”. Таму я ўдзячны ўсім, хто прыкладае намаганні на карысць маёй радзімы, цэніць сямейныя каштоўнасці”.